*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N - Ա**

**Հայաստանի Հանրապետության կառավարության 2018 թվականի ՀՈԿՏԵՄԲԵՐԻ 18-Ի թիվ 1157-Ա որոշման մեջ լրացումՆԵՐ ԵՎ ՓՈՓՈԽՈՒԹՅՈՒՆ կատարելու մասին**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ո ր ո շ ու մ է.

1.Հայաստանի Հանրապետության կառավարության 2018 թվականի հոկտեմբերի 18-ի «Գերակա ոլորտում իրականացվող ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը, հումքը և (կամ) նյութերը ներմուծման մաքսատուրքից ազատելու արտոնությունից օգտվելու համար «ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերության կողմից ներկայացված հայտը բավարարելու և արտոնությունը կիրառելու մասին» N 1157-Ա որոշման հավելվածում կատարել հետևյալ լրացումները և փոփոխությունը.

1. Հավելվածի 6-րդ կետի «ԱՏԳ ԱԱ-Ի ԾԱԾԿԱԳԻՐԸ՝ 10 ՆԻՇԻ ՄԱԿԱՐԴԱԿՈՎ» սյունակի «7606122009» թիվը փոխարինել «7606122008» թվով,
2. 1-6-րդ կետերի «Ծագման երկիրը» սյունակը «Իտալիա» բառից հետո լրացնել «Իսպանիա և Չինաստան» բառերով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2018 թվականի ՀՈԿՏԵՄԲԵՐԻ 18-Ի թիվ 1157-Ա որոշման մեջ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է «ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերության կողմից գերակա ոլորտում իրականացվող ներդրումային ծրագրի իրականացումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2018 թվականի հոկտեմբերի 18-ի N 1157-Ա որոշմամբ բավարարվել էր գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատման արտոնությունից օգտվելու համար «ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերության կողմից ներկայացված հայտը:

«ՅՈՒՆԻՎԵՐՍԱԼ ՔԼՈԶՐՍ» ՓԲ ընկերությունը (գործում է 2018թ.) զբաղվում է ալյումինե կափարիչների արտադրությամբ` ՀՀ Կոտայքի մարզում:

Ընկերությունը ներմուծել է (ներմուծում է) հումք, որոնց համար նախատեսված գումարը կազմել է շուրջ 1․7 մլրդ դրամ: Հաշվի առնելով, որ ընկերությունը ընդլայնում է տարբեր երկրների հետ համագործակցությունը` անհրաժեշտություն է առաջացել կատարել լրացումներ «Ծագման երկիրը» սյունակներում, ինչպես նաև փոփոխել ապրանքատեսակի ծածկագիրը՝ համապատասխանեցնելով ԵԱՏՄ նոր կանոնակարգին:

Համաձայն ընկերության կողմից տրամադրված տեղեկատվության` ներդրումային ծրագրի իրականացման արդյունքում ընկերության կողմից փաստացի արդեն իսկ իրականացվել է մոտ 3․5 մլրդ դրամի ներդրում և ստեղծվել է 27 նոր աշխատատեղ:

1. **Տվյալ բնագավառում իրականացվող քաղաքականությունը**

Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

1. **Կարգավորման նպատակը և բնույթը**

Որոշման նպատակն է ապահովել «ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերության կողմից գերակա ոլորտում իրականացվող ներդրումային ծրագրի շրջանակներում Հայաստանի Հանրապետության կառավարության 2018 թվականի հոկտեմբերի 18-ի N 1157-Ա որոշմամբ սահմանված արտոնության կիրառումը ամբողջ ծավալով:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

«ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնության տրամադրում:

1. **Այլ տեղեկություններ** (եթե այդպիսիք առկա են)

«Հայաստանի Հանրապետության կառավարության 2018 թվականի հոկտեմբերի 18-ի թիվ 1157-Ա որոշման մեջ լրացումներ և փոփոխություն կատարելու» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՎԱՀԱՆ ՔԵՐՈԲՅԱՆ

**ԱՄՓՈՓԱԹԵՐԹ**

**Հայաստանի Հանրապետության կառավարության 2018 թվականի հոկտեմբերի 18-ի թիվ 1157-Ա որոշման մեջ լրացումներ և փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների**

|  |  |
| --- | --- |
| 1. ՀՀ ֆինանսների նախարարություն | 07-07-2021թ. |
| N 01/2-1/10759-2021 |
| 1. Դիտողություններ և առա­ջար­կու­թյուն­ներ չկան։ | Ընդունվել է։ |
| 2. ՀՀ պետական եկամուտների կոմիտե | 06-07-2021թ. |
| N 01/3-2/40912-2021 |
| «ՅՈՒՆԻՎԵՐՍԱԼ ՔԼՈԶՐՍ» ՓԲԸ գրությամբ ներկայացված ապրանքի վերաբերյալ տեղեկությունները թերի են և բավարար չեն այդ ապրանքի` ըստ Եվրասիական տնտեսական միության արտաքին տնտեսական գործունեության ապրանքային անվանացանկին համապատասխան դասակարգման ճշգրտության վերաբերյալ դիրքորոշում ներկայացնելու համար:  Միաժամանակ, «ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերությունը (ՀՎՀՀ 02669212, գրանցված 26.10.2017թ.) գործում է հարկման ընդհանուր համակարգում, ըստ ներկայացրած վերջին՝ 2021թ. մայիս ամսվա եկամտային հարկի և սոցիալական վճարի ամսական հաշվարկի ունի 28 հարկման բազա ունեցող վարձու աշխատողներ, որոնց միջին հարկման բազան կազմում է 300,833 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթներին, ապա հայտնում ենք, որ ընկերության կողմից իրացման վերաբերյալ դիմումին կից ներկայացված չէ տեղեկատվություն, ուստի նշված տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 29.06.2021թ. դրությամբ ընկերությունը չունի հարկային մարմնի կողմից վերահսկվող եկամուտների գծով պարտավորություն: | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՎԱՀԱՆ ՔԵՐՈԲՅԱՆ